**Doplnenie, resp. spresnenie údajov uvedených v Zámere**

**„Protipožiarna vodná nádrž Čermeľ Baba“**

Doplnenie, resp. spresnenie údajov uvedených v zámere pre posudzovanie vplyvov na životné prostredie „Protipožiarna vodná nádrž Čermeľ Baba“ bolo spracované na základe stanoviska OÚ Košice – odboru starostlivosti o ŽP a Štátnej ochrany prírody, RCOP v Prešove.

* Predmetom navrhovanej stavby je vybudovanie protipožiarnej nádrže **na prítoku** (odvodňovací rigol) **Čermeľského potoka s názvom Čierna dolina** v lokalite Čermeľ Baba. Ide o sezónny prítok, ktorý nie je trvalo zvodnený a vzhľadom k tomu nie sú v ňom vytvorené prijateľné podmienky pre trvalo udržateľnú existenciu ichtyofauny.

* **Dotknutá parcela** :

Číslo parcely : 1-12309 / Register E, LV 1013, výmera 43966 m2, trvalé trávne porasty

Dotknutý lesný porast : **193b**

* **Chránené územia prírody – v kapitole III.1.9.** (str.19 zámeru) **a  kapitole IV.5. Údaje o predpokladaných vplyvoch navrhovanej činnosti na chránené územia** (str.40 zámeru) dopĺňame nasledujúce údaje :

**Zásah do sústavy chránených území NATURA 2000 :**

V rámci európskej sústavy chránených území NATURA 2000 je navrhovanou činnosťou dotknuté územie súčasťou chráneného vtáčieho územia **SKCHVÚ 036 Volovské vrchy**, v ktorom platí prvý stupeň ochrany.

Navrhovaná činnosť na základe požiadavky ŠOP SR bude situovaná iba na lesnom dielci č.193b a **nebude zasahovať do lesného dielca č.199, ktorý leží v SKUEV 0328 Stredné Pohornádie – viď situácia v prílohe. Z uvedeného vyplýva, že navrhovanou činnosťou nebude dotknuté SKUEV 0328 Stredné Pohornádie a biotop európskeho významu Ls 5.1 Bukové a jedľové kvetnaté lesy (9130), ktorý je predmetom ochrany tohto územia.**

**Zásah do prvkov ochrany prírody a krajiny v zmysle zákona NR SR č. 543/2002 Z.z. o ochrane prírody a krajiny v znení neskorších predpisov:**

V dotknutom území a jeho okolí sa nachádzajú : 4 národné prírodné rezervácie – Humenec, Sivec, Bokšov, Vozárska – bližšie popísané v zámere na str. 20 ; 1 prírodná rezervácia – Vysoký vrch a 1 prírodná pamiatka – Kavečianska stráň.

* Do kapitoly IV.3.2.3. na str.38 Zámeru dopĺňame nasledujúce údaje :

Pri samotnej realizácii navrhovanej činnosti dôjde k  **výrubu lesných porastov v lesnom dielci č.193b**. Predpokladá sa výrub porastov **v rozsahu 83 ks** v nasledujúcom zložení drevín :

Hrab obyčajný – 32 ks

Jelša lepkavá – 37 ks

Dub zimný – 2 ks

Javor horský – 4 ks

Lipa malolistá – 1 ks

Topoľ osika – 6 ks

Smrek – 1 ks

Košice 24.01.2014 CEVING, s.r.o.

Ing. Radoslav Levčík, konateľ